### Sagsfremstilling

**Orientering fra udvalgsformanden:**Møde i [adresse].

**Orientering fra øvrige medlemmer:**

**Ansøgning fra Digelaget for [adresse] ved Tønder**
Tønder Kommune har modtaget en ansøgning om tilskud til forskønnelse af Højer Sluse fra Digelaget for [adresse] ved Tønder. Ansøgningen er vedlagt som bilag.

**Orientering fra forvaltningen:**

**Afgørelse fra planklagenævnet vedr. landzonetilladelse i Agerskov**Tønder Kommune har den 7. december 2023 meddelt landzonetilladelse til ændret anvendelse fra græsareal til parkeringsareal for Agerskov Taxis busser på ejendommen matr. nr. 267 Agerskov Ejerlav beliggende [adresse], 6534 Tobias Østergaard.

Tilladelsen er givet på følgende vilkår:
1. Ind mod naboen mod vest, skal der opsættes et hegn på en strækning på 17 m og med en højde på 120 cm.
2. Hegnet skal opsættes ved det eksisterende beplantningsbælte, hvor der i dag er et trådhegn, så lyset fra virksomhedens køretøjer ikke kan lyse ind i naboens bolig.
3. Lyset fra de holdende køretøjer må ikke kunne trænge igennem hegnet.
4. Hegnet skal være opsat tre måneder efter, at tilladelsen er trådt i kraft og klagefristen er udløbet.
5. Så længe virksomhedens køretøjer holder ind mod naboen, skal hegnet være der.

Naboen vest for ejendommen har påklaget afgørelsen, da de føler sig generet af lys, støj og forurening fra busserne, da busserne er parkeret ind mod deres ejendom.

Planklagenævnet ændrede Kommunes afgørelse til et afslag. Nævnet lægger i deres afgørelse vægt på, at der er tale om udvidelse af et ikke-primært erhverv, der som udgangspunkt skal placeres i områder, der i planlægningen er udlagt til erhverv.

Derforuden lægger nævnet vægt på, at ejendommen er omfattet af kommuneplanramme 420.11.4, der udlægger området til boligområde. Nævnet vurderer, at bestemmelserne for kommuneplanrammen ikke kan omfatte erhvervsmæssige aktiviteter af det ansøgtes omfang og størrelse.

Nævnet lægger endvidere vægt på, at en landzonetilladelse til udvidelse af virksomheden vil forøge risikoen for miljøkonflikter, da udvidelsen vil medføre forøget støjpåvirkning og forurening af omgivelserne, herunder naboejendommene, der er almindelige beboelsesejendomme. Til sidst bliver der lagt vægt på, at placeringen af busparkeringspladsen nær almindelige beboelsesejendomme medfører væsentlige nabogener i form af støjpåvirkning og forurening.

**Afgørelse fra planklagenævnet vedr. landzonetilladelse i Emmerlev Klev**Tønder Kommune har den 29. april 2019 meddelt landzonetilladelse til opførelse af et fritidshus på ejendommen matr. nr. 357 [adresse], beliggende [adresse] Klev 1c, 6280 Jano Madsen. Det fremgår af tilladelsen, at den bortfalder, hvis den ikke er udnyttet inden 5 år efter, at der er meddelt.

Den 2. marts 2023 meddeler Tønder Kommune landzonetilladelse til ændret materialevalg i forbindelse med opførelse af fritidshuset. Forvaltningen gør opmærksom på, at da tilladelsen er en del af tilladelsen af den 29. april 2019, bortfalder begge tilladelser den 29. april 2024, hvis tilladelserne ikke er udnyttet inden den dato.

Efter en henvendelse fra en nabo besigtiger forvaltningen forholdene på ejendommen den 30. april 2024 og konstater, at overjorden er fjernet, og der er udgravet til en sandpude, der hvor fritidshuset skal opføres.

Den 1. maj 2024 træffer forvaltningen afgørelse om, at landzonetilladelserne af 29. april 2019 og 2. marts 2023 ikke længere er gældende, da det er forvaltningens vurdering, at tilladelserne ikke er udnyttet, da der kun er foretaget en udgravning til en sandpude, og der ikke er påbegyndt byggearbejde i form af støbning til fundament.

Ejer påklager kommunens afgørelse til Planklagenævnet. Planklagenævnet giver kommunen medhold, så kommunens afgørelse er gældende.

**Plan, Land og Byudvikling: Bøje Hermansen - Vurdering af lokalplanpligt**Forvaltningen har modtaget en ansøgning om opførelse af fem rækkehus boliger (tæt-lav) på [adresse], der er en uudnyttet grund, bag eksisterende bebyggelse. Området ligger inden for kommuneplanramme 630.11.9, der muliggør både tæt-lav og åben lav (parcelhus). På baggrund af en gennemgang af Planklagenævnets afgørelser, vurderer forvaltningen, at projektet i kraft af størrelsen, dvs. fem rækkehuse og områdets karakter, at projektet ikke er lokalplanpligtigt. Før der kan træffes en afgørelse, foretager forvaltningen en partshøring til de retlige naboer. Såfremt der under partshøringen kommer negative svar, sender forvaltningen den endelige afgørelse til behandling i udvalget. Såfremt der ikke er negative svar, træffer forvaltningen den endelige afgørelse. Området omkring [adresse] er en blanding af tæt-lav og åben lav beboelse, og de fem boliger udgør ikke en væsentlig ændring af det bestående område. Når et projekt ikke er reguleret af en lokalplan, vil det være byggelovgivningen, der regulere byggeriets udformning. Fortætning i form af rækkehus boliger, vurderes at være i overensstemmelse med kommunes fortætningsstrategi.

**Orientering om brev fra Social og boligministeren vedrørende vurdering af behovet for offentligt tilgængelige handicaptoiletter**Forvaltningen har modtaget brev fra Social og Boligministeren vedrørende vurdering af behovet for offentligt tilgængelige handicaptoiletter.

**Grøn Trepart**Fagchefen for Klima, Plan og Udvikling orienterer om status.

**Årshjul 2025**Årshjulet er et dynamisk styringsværktøj, der giver Teknik- og Miljøudvalget et løbende, samlet overblik over udvalget aktiviteter, der ligger ud over udvalgsmøderne.

### Indstilling Direktøren for Teknik/Miljø, Service og Beskæftigelse indstiller,

at orienteringen tages til efterretning.

### Beslutning

Orientering taget til efterretning.